установени при изготвяне, създаване, съхранение и обработка или докладвани от ползвателите след публикуването, се документират;
 б)
 всички проблеми, докладвани във връзка с аеронавигационните данни и аеронавигационната информация, се анализират от доставчика на АИО и се предприемат необходимите действия за отстраняването им;
 в)
 всички грешки, несъответствия и аномалии, установени в критични и съществени аеронавигационни данни, се третират с предимство;
 г)
 засегнатите ползватели се предупреждават за грешки с най-ефективните средства, като се отчита нивото на интегритет на аеронавигационните данни и аеронавигационната информация;
 д)
 подаването на обратна информация за грешки се улеснява и насърчава.
 AIS.TR.240 Ограничения на данните
 Данни, които не отговарят на DQR, се обозначават с бележка или като се посочва изрично стойността на качеството.
 РАЗДЕЛ 3 — АЕРОНАНАВИГАЦИОННИ ИНФОРМАЦИОННИ ПРОДУКТИ
 AIS.TR.300 Общи положения — Аеронавигационни информационни продукти
 а)
 Аеронавигационните информационни продукти, предназначени за разпространение, съдържат текст на английски език в частите, изложени в свободен текст, освен ако са предназначени да се разпространяват единствено в рамките на една държава членка.
 б)
 Топонимите се изписват в съответствие с общоприетата местна практика и се транслитерират, когато е необходимо, на латиница съгласно правилата на Международната организация по стандартизация (ISO).
 в)
 Когато е уместно, в аеронавигационните информационни продукти се ползват съкращения на Международната организация за гражданско въздухоплаване (ИКАО)
 Глава 1 — Стандартизирано представяне на аеронавигационна информация
 AIS.TR.305 Сборник „Аеронавигационна информация и публикация“ (АИП)
 а)
 Сборникът АИП, измененията в него и допълненията към него се предоставят във формата на „електронен АИП“ (eAIP). Електронният АИП може да бъде показван на компютърен екран и отпечатван на хартия.В допълнение сборникът АИП, измененията в него и допълненията към него могат да бъдат предоставяни и на хартия.
 б)
 Сборникът АИП включва:
 (1)
 наименование на компетентния орган, отговорен за аеронавигационните средства, обслужване или процедури, посочени в сборника АИП;
 (2)
 общите условия, при които това обслужване или средства са достъпни за ползване;
 (3)
 списък на съществените различия между правилата и процедурите на държавата членка и съответните стандарти, препоръчителни практики и процедури на ИКАО;
 (4)
 избора на държавата членка във всеки съществен случай, когато в съответните стандарти, препоръчителни практики и процедури на ИКАО се предвижда алтернативен вариант на действие.
 в)
 Сборникът АИП съдържа информация, свързана с тематичните заглавия, изброени в допълнение 1, и организирана в съответствие с тях.
 г)
 Издаващата държава членка и доставчикът на АИО се посочват ясно.
 д)
 Когато сборникът АИП е издаден съвместно от две или повече държави членки, те се посочват ясно.
 е)
 Всеки сборник АИП е самостоятелен и включва съдържание.
 ж)
 Сборникът АИП е организиран в три части (GEN, ENR и AD) с раздели и подраздели, освен когато самият той или том от него е изготвен с цел да се улесни оперативното му ползване по време на полет, като в този случай конкретният формат и структура може да бъдат оставени на преценката на държавата членка, при условие че е включено подходящо описание на съдържанието.
 з)
 Всеки сборник АИП носи дата.
 и)
 Датата, състояща се от ден, месец (с думи) и година, е датата на публикуване и/или на влизане в сила (AIRAC) на информацията.
 й)
 Когато се описват периоди на дейност,